- Hindi News
- National
- 11 मार्च को नमामि देवी नर्मदे सेवा उप यात्रा में शामिल होकर नेमावर पहुंचकर लाभ ले
11 मार्च को नमामि देवी नर्मदे सेवा उप यात्रा में शामिल होकर नेमावर पहुंचकर लाभ ले
भास्कर संवाददाता | आगर-मालवा
जल संरक्षण के प्रति जनजागरण के उद्देश्य से नमामि देवी नर्मदे नर्मदा सेवा उपयात्रा जिले से 11 मार्च को निकाली जाएगी। यह यात्रा जिले के विभिन्न स्थानों से प्रस्थान करके देवास जिले के नेमावर में पहुंचकर मूल यात्रा में शामिल होगी।
यात्रा की पूर्व तैयारी के लिए बुधवार को कलेक्टोरेट सभाकक्ष में कलेक्टर डी.वी. सिंह की अध्यक्षता में बैठक हुई। कलेक्टर सिंह ने बैठक के माध्यम से जिले के नागरिकों से कहा कि नमामि देवी नर्मदे नर्मदा सेवा उपयात्रा में शामिल होकर 11 मार्च को दोपहर 12 बजे तक नेमावर पहुंचकर पुण्य लाभ अर्जित करेें। उन्होंने बैठक में मौजूद विभागीय अधिकारियों को निर्देश दिए कि नमामि देवी नर्मदे नर्मदा सेवा उपयात्रा के लिए आवश्यक व्यवस्था की जाए। इस उपयात्रा का ग्रामीण एवं नगरीय क्षेत्र में व्यापक प्रचार-प्रसार करें। कलेक्टर सिंह ने बताया जिले से 5 हजार से ज्यादा श्रद्धालुओं के इस उप यात्रा में शामिल होने की संभावना है। इसके लिए मार्ग निर्धारित किया गया है। निर्धारित मार्ग अनुसार उप यात्रा आगर के विभिन्न स्थानों से सारंगपुर, शुजालपुर, आष्टा, कन्नौद होकर नेमावार पहुंचेगी। बैठक में जिपं सीईओ राजेश शुक्ल, संयुक्त कलेक्टर वर्षा भूरिया, सांसद प्रतिनिधि विनय मालानी सहित अन्य अधिकारी मौजूद थे।
बैठक में उपस्थितजनों को जानकारी देते कलेक्टर सिंह।
tgl_Latn sot_Latn hin_Deva hin_Deva mag_Deva hin_Deva hin_Deva hin_Deva